0178.xml
مقبوضہ بیت المقدس میں فلسطینی مظاہرین پر اسرائیلی پولیس کا لاٹھی چارج ،متعدد افراد زخمی ہوگئے
مقبوضہ بیت المقدس۔ 08 ستمبر (اے پی پی) مقبوضہ بیت المقدس کے مشرقی حصہ میں فلسطینی مظاہرین پر اسرائیلی پولیس کا لاٹھی چارج متعدد افراد زخمی ہوگئے۔ ذرائع ابلاغ کے مطابق مقبوضہ بیت المقدس کے مشرقی حصہ میں فلسطینی عوام نے احتجاج کا سلسلہ اس وقت شروع کیا جب گزشتہ ہفتے اسرائیلی پولیس کی جانب سے فائرنگ کے نتیجہ میں زخمی ہونے والا فلسطینی شخص جان کی بازی ہار گیا ۔ گزشتہ روز بھی مقبوضہ بیت المقدس میں ہزاروں فلسطینی مطاہرین کو منتشر کرنے کے لئے اسرائیلی پولیس نے ربڑ کی گولیاں برسائیں اور لاٹھی چارج کیا جس کے نتیجہ میں متعدد افراد زخمی ہوگئے اس موقع پر مظاہرین نے بھی پولیس پر پتھراؤ کیا۔
APP
08.09.14
0178p.xml
مقبو ضہ بیت المقدس،درجنوں فلسطینیوں کے مظاہرے، اسرائیلی پولیس پر پتھراو فلسطینی مظاہرین نے پولیس پر پیٹرول بم، پولیس نے ربر کی گو لیائیں برسائیں،غیر ملکی میڈیا
مقبو ضہ بیت المقدس(مانیٹرنگ ڈیسک) مشرقی مقبو ضہ بیت المقدس میں درجنوں فلسطینیوں نےاحتجاج کے دوران اسرائیلی پولیس پر پتھراوکیا اور پیٹرول بم برسائے،جواب میں پولیس نےمظاہرین کو منتشر کرنے کے لیےربر کی گولیاں برسائیں- غیر ملکی زرائع ابلاغ کے مطابق بتایا گیا ہے کہ پولیس اور مظاہرین کے مابین تصادم کئی گھنٹے تک جاری رہا تاہم کسی جانی نقصان کی اطلاع موصول نہیں ہوئی ہے-یہ مظاہرین اس وقت سڑکوں پر نکلے،جب انہیں معلوم ہوا کہ گزشتہ ہفتے اسرائیلی پولیس کے ساتھ مظاہرین کے تصادم کے نتیجے میں کی جانے والی فائرنگ سے زخمی ہو نے والا ایک فلسطینی نو جوان مارا گیا ہے۔
daily_islam
09.09.14